# Arsenikkia ja vanhoja pitsejä

| Arsenikkia ja vanhoja pitsejä |
| --- |
| Arsenic and Old Lace |
|  |
| Ohjaaja | Frank Capra |
| Käsikirjoittaja | * Julius J. Epstein
* Philip G. Epstein
 |
| Perustuu | Joseph Kesselringin näytelmään |
| Tuottaja | * Frank Capra
* Jack L. Warner
 |
| Säveltäjä | Max Steiner |
| Kuvaaja | Sol Polito |
| Leikkaaja | Daniel Mandell |
| Lavastaja | Max Parker |
| Pääosat | * Cary Grant
* Priscilla Lane
 |
| Valmistustiedot |
| Valmistusmaa | Yhdysvallat |
| Tuotantoyhtiö | Warner Bros. |
| Ensi-ilta | * 1944-9-2323. syyskuuta 1944
* 1949-4-2929. huhtikuuta 1949 (Suomi)
 |
| Kesto | 118 min. |
| Alkuperäiskieli | englanti |
| Budjetti | 1 120 175 dollaria |
| Aiheesta muualla |
| IMDb  |
| Elonet |
| AllMovie |
|
[ Muokkaa Wikidatassa ]  |
| Infobox OKNimi-testi OK |

Cary Grant ja Priscilla Lane elokuvan stillkuvassa.
**Arsenikkia ja vanhoja pitsejä** (*Arsenic and Old Lace*) on Frank Capran ohjaama yhdysvaltalainen mustan huumorin komediaklassikko vuodelta 1944. Se kertoo veljenpojasta, joka saa yllätyksekseen huomata, etteivät hänen herttaisten tätiensä harrastukset ole kovin viattomia.

Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.

Elokuva oli Suomessa Valtion filmitarkastamon kokonaan kieltämä vuodesta 1944 vuoteen 1949 asti. Sensuurista vapautumisen jälkeen elokuva sai Suomen ensi-iltansa 29. huhtikuuta 1949.

## Juoni

Brewsterin sisarukset Abbey ja Martha asuvat Brooklynissä eikä kukaan aavista, että nämä herttaiset vanhat neidit vapaa-aikanaan myrkyttävät vanhoja, yksinäisiä herrasmiehiä, jotta he voisivat kuolla ”hymy huulillaan”. Ruumiit hautaa kellariin heidän sisarenpoikansa Teddy, joka kuvittelee olevansa Yhdysvaltain entinen presidentti Theodore Roosevelt ja luulee uhrien olevan Panaman kanavan rakennustöissä keltakuumeeseen kuolleita miehiä. Abbeyn ja Marthan sisarenpoika elokuvakriitikko Mortimer tulee ilmoittamaan, että hän on mennyt naimisiin, mutta löytääkin yllättäen ruumiin ikkunapenkistä.

Lisäksi paikalle ilmaantuu Mortimerin kolmas veli Jonathan, pakomatkalla oleva murhaaja, joka on äärimmäisen närkästynyt, kun saa tietää tätiensä murhanneen 12 miestä eli enemmän kuin hän itse. Jonathan jää kuitenkin kiinni ja Teddy toimitetaan parantolaan. Koska tädit eivät halua erota Teddystä, myös he lähtevät parantolaan, mikä päättää heidän ”hyväntekeväisyystoimintansa”. Lopuksi he paljastavat vielä Mortimerille, että tämä on ottolapsi. Mortimer on äärimmäisen helpottunut kuulleessaan, ettei ole sukua murhanhimoisille Brewstereille.

## Rooleissa

|  |  |  |
| --- | --- | --- |
|  Cary Grant  | … |  Mortimer Brewster
  |
|  Priscilla Lane  | … |  Elaine Harper
  |
|  Raymond Massey  | … |  Jonathan Brewster
  |
|  Jack Carson  | … |  poliisi O’Hara
  |
|  Peter Lorre  | … |  tohtori Einstein
  |
|  Edward Everett Horton  | … |  herra Witherspoon
  |
|  James Gleason  | … |  luutnantti Rooney
  |
|  Josephine Hull  | … |  Abbey Brewster
  |
|  Jean Adair  | … |  Martha Brewster
  |
|  John Alexander  | … |  ”Teddy Roosevelt” Brewster
  |
|  Grant Mitchell  | … |  pastori Harper
  |
|  Edward McNamara  | … |  Brophy
  |
|  Garry Owen  | … |  taksinkuljettaja
  |

## Tuotanto

Elokuva kuvattiin 1941 kahdeksassa viikossa, mutta tekijänoikeuksien takia sen ensi-ilta oli vasta 1944.

## Lähteet

* *Arsenikkia ja vanhoja pitsejä* AllMoviessa. (englanniksi)

### Viitteet

## Aiheesta muualla

* *Arsenikkia ja vanhoja pitsejä* Internet Movie Databasessa (englanniksi)